Борис Младенов-Young
В моя спомен тя е още жива…

chitanka.info

„Срам голям, голям, царице…“[1]

В моя спомен тя е още жива —

виждам я да шета без да спре

цяла сутрин вкъщи. И щастлива,

и доволна пее от сърце.

Рядък, самобитен е гласът й,

до сега не съм чул друг такъв.

Слушал съм го толкоз много пъти,

а пък сякаш всеки път е пръв.

Пее тя за някаква царица,

как със срам короната покрила,

като е родила дъщеря…

И до днес със никоя певица,

майчиният глас и песен мила,

не успях, за жалост, да сравня!

Сидни, Австралия — 2013 г.

[1] Популярна песен от „Стари градски песни“ ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.